Nariadenie Komisie (EHS) č. 2415/78
zo 17. októbra 1978
o štatistickom prahu v štatistike zahraničného obchodu spoločenstva a štatistike obchodu medzi členskými štátmi
KOMISIA EURÓPSKYCH SPOLOĆENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1736/75 z 24. júna 1975 o štatistike zahraničného obchodu spoločenstva a štatistike obchodu medzi členskými štátmi, [1] v znení nariadenia (EHS) č. 2845/77, [2] a najmä na jeho články 24 a 41,
keďže nariadenie Rady (EHS) č. 2845/77 z 19. decembra 1977 nadobudlo účinnosť a stanovilo nový štatistický prah vo výške 300 európskych zúčtovacích jednotiek (EUA), mal by sa tento prah prepočítať na národné meny;
keďže prepočítavací koeficient pre každú menu vo vzťahu k EUA sa mení zo dňa na deň; keďže s cieľom určiť hodnotu štatistického prahu sa vyžaduje uplatňovať pevný prepočítavací koeficient; keďže tento koeficient môže vychádzať z priemerných prepočítavacích koeficientov počas obdobia od januára do decembra 1977;
keďže v záujme zjednodušenia by sa takto získané čiastky mali zaokrúhliť;
keďže opatrenia stanovené v tomto nariadení sú v súlade so stanoviskom Výboru pre štatistiku zahraničného obchodu,
prijala toto nariadenie:
Článok 1
Štatistický prah v zmysle článku 24 nariadenia (EHS) č. 1736/75 vyjadrený v národných menách neprekročí:
pre hospodársku úniu Belgicka a Luxemburska: | BEF/LUF | 12500 |
pre Dánsko: | DKK | 2000 |
pre Francúzsko: | FRF | 1700 |
pre Nemecko: | DEM | 800 |
pre Írsko: | IEP | 200 |
pre Taliansko: | ITL | 300000 |
pre Holandsko: | NLG | 850 |
pre Spojené kráľovstvo: | GBP | 200 |
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. októbra 1978